ইউনাইটেড আৰৱ এমিৰেটছৰ ৰাজকুমাৰী হেণ্ড বিন্ট ফৈজল আল কাছিমে জি নিউজৰ এংকৰ সুধীৰ চৌধুৰীক তেওঁৰ টিভি অনুষ্ঠানৰ জৰিয়তে ইছলামফ'বিয়াৰ প্ৰচাৰত ভূমিকা থকা স্বত্বেও তেওঁৰ দেশলৈ আমন্ত্ৰণ জনোৱাৰ বাবে এটা অনুষ্ঠানৰ সংগঠকক তীব্ৰ সমালোচনা কৰিছে।
চৌধুৰীক 'সন্ত্ৰাসবাদী' বুলি সম্বোধন কৰি ইউএইৰ ৰাজকুমাৰীয়ে আয়োজকসকলক সোঁৱৰাই দিছিল যে কেনেকৈ বিতৰ্কিত টিভি এংকৰে নিয়মীয়াকৈ ইছলাম আৰু ইয়াৰ অনুগামীসকলক বদনাম কৰি আহিছে।
ৰাজকন্যা গৰাকীয়ে আয়োজক ইণ্ডিয়ান চাৰ্টাৰ একাউণ্টেণ্ট এছ'চিয়েশ্যনৰ আবু ধাবি অধ্যায়ক তেওঁলোকে কিয় শান্তিপূৰ্ণ দেশ আৰৱলৈ এজন ইছলামফ'বিক আৰু বিদ্বেষী ব্যক্তিক নিমন্ত্ৰণ কৰি আনিছে?
উল্লেখ্য যে সুধীৰ চৌধুৰীয়ে ভাৰতত মুছলমানসকলৰ বিৰুদ্ধে ঘৃণা বৃদ্ধি কৰা মূলসুঁতিৰ সংবাদ মাধ্যমৰ অন্যতম এংকৰ। তেওঁ ২০২০ চনত কৰ'ণা ভাইৰাছ বিয়পোৱাৰ বাবে ভাৰতীয় মুছলমানসকলক দোষাৰোপ কৰি তেওঁলোকক বদনাম কৰিবলৈ এটা অভিযানৰ নেতৃত্ব দিছিল।
কেইবাখনো ভাৰতীয় উচ্চ ন্যায়ালয়ে পিছত এই সিদ্ধান্তত উপনীত হৈছিল যে ভাইৰাছ বিয়পাৰ বাবে তবলিগী জামাতৰ সদস্যসকলক দোষাৰোপ কৰাটো এক ভয়ংকৰ প্ৰচাৰৰ অংশ আছিল।
কেন্দ্ৰত শাসনাধিষ্ঠ হিন্দুত্ববাদী বিজেপি চৰকাৰৰ তোষামোদেৰে বিভিন্ন সময়ত চৰকাৰৰ সাম্প্ৰদায়িক নীতি আৰু জনসাধাৰণ বিৰোধী নীতিক সমালোচনা কৰা ব্যক্তি সকলক আক্ৰমণ কৰি আহিছে।
দেশৰ মুছলমান জনসাধাৰণক চৌধুৰীয়ে প্ৰায়ে জিহাদী বুলি সম্বোধন কৰি হিন্দুত্ববাদী শাসকপক্ষৰ অনুগ্ৰহ প্ৰিয় হৈ পৰিছে।
এনে সময়তে আন্তঃৰাষ্ট্ৰীয় পৰ্যায়তো সুধীৰ চৌধুৰীৰ এই সাম্প্ৰদায়িক মনোভাৱক সমালোচনা কৰাটোৱে ব্যাপক চৰ্চা লাভ কৰিছে।
Northeast Now Exclusive: চৰকাৰৰ এটা ভুল নীতিৰ মাৰাত্মক ফল ভুগিব নেকি আৰক্ষীৰ লগতে মহানগৰবাসীয়ে?
Covid Update ৰাজ্যত নতুনকৈ কিমান আক্ৰান্ত হ'ল কোভিডত; মৃত্যু কিমানৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
